
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU                 
Trg pobjede 13
SLAVONSKI BROD


U   I M E  R E P U B L I K E   H R V A T S K E

R J E Š E N J E 


 		TRGOVAČKI SUD U OSIJEKU, STALNA SLUŽBA U SLAVONSKOM BRODU, po sutkinji Mirni Vujčić, u postupku  sklapanja predstečajne nagodbe nad dužnikom STIPANETIĆ d.o.o. za ugostiteljstvo, trgovinu i usluge, skraćena tvrtka: STIPANETIĆ d.o.o., Radovanje (Općina Oriovac), Radovanje 106, OIB 81226936697, dana 25. srpnja 2016. godine


r i j e š i o  j e

                      Prijedlog za sklapanje predstečajne nagodbe nad  dužnikom  STIPANETIĆ d.o.o. za ugostiteljstvo, trgovinu i usluge, skraćena tvrtka: STIPANETIĆ d.o.o., Radovanje (Općina Oriovac), Radovanje 106, OIB 81226936697 s e    o d b a c u j e.


Obrazloženje

 	 	Dužnik je u zakonskom roku podnio prijedlog za sklapanje predstečajne nagodbe.
 	 	Uvidom u rješenje Nagodbenog vijeća Financijske agencije Regionalnog centra Osijek OS 09 klasa: UP-I/110/07/15-01/8549, Ur.br. 04-06-16-8549-40 od 15. siječnja 2016. godine utvrđeno je da ukupno utvrđene tražbine vjerovnika iznose 2.997.595,57 Kn te da nema osporenih tražbina, a uvidom u rješenje Nagodbenog vijeća Financijske agencije Regionalnog centra Osijek OS 09 klasa: UP-I/110/07/15-01/8549, Ur.br. 04-06-16-8549-57 od 30. ožujka 2016. godine i priloge tome rješenju – tablice s popisom vjerovnika koji imaju pravo glasa utvrđeno je da su za izmijenjeni plan financijskog restrukturiranja glasovali vjerovnici iz grupe – ostali vjerovnici koji imaju pravo glasa Dalibor Stipanetić i Josip Stipanetić čije utvrđene tražbine iznose 2.939.431,76 Kn, dok su protiv plana glasovali vjerovnici iz ostalih grupa vjerovnika u 100% iznosu odnosno da su za prihvaćanje plana financijskog restrukturiranja glasovali vjerovnici čije utvrđene tražbine iznose 98,06 % vrijednosti svih utvrđenih tražbina, dakle vjerovnici čije tražbine prelaze 2/3 vrijednosti svih utvrđenih tražbina.
	 	 Na ročište za sklapanje predstečajne nagodbe dana 25. srpnja 2016. godine pristupio je samo vjerovnik Dalibor Stipanetić čija utvrđena tražbina iznosi 233.217,72 Kn dok nije pristupio vjerovnik Josip Stipanetić čija utvrđeno tražbina iznosi 2.706.214,04 Kn. 

Oglas o ročištu pred sudom za sklapanje predstečajne nagodbe zakazanom za dan 25. srpnja 2016. godine javno je objavljen na mrežnoj stranici e-Oglasna ploča sudova te na web stranici FINA-e dana 11. srpnja 2016. godine, pa su o ročištu uredno obaviješteni svi vjerovnici.  
	 	Odredbom čl. 66. st. 2. Zakona o financijskom poslovanju i predstečajnoj nagodbi ( dalje: ZOFPIPN, 108/12, 144/12, 81/13 i 112/13 ) koji se na ovaj odnos primjenjuje na temelju odredbe čl. 442. st. 1. Stečajnog zakona ( NN 71/15 ) propisano je da se plan financijskog restrukturiranja smatra prihvaćenim ako za njega glasuju vjerovnici čije tražbine prelaze polovinu vrijednosti utvrđenih tražbina za svaku grupu vjerovnika ili ako za njega glasuju vjerovnici čije tražbine prelaze dvije trećine vrijednosti svih utvrđenih tražbina. Nadalje, odredbom čl. 66. st. 9. istog Zakona između ostalog propisano je da će sud rješenjem odobriti sklapanje predstečajne nagodbe ako su na ročištu za sklapanje predstečajne nagodbe dali dužnik i vjerovnici čije tražbine čine potrebnu većinu iz čl. 63. tog Zakona. 
 	 	Kako je na ročište dana 25. srpnja 2016. godine pristupio samo vjerovnik iz grupe vjerovnika – ostali vjerovnici Dalibor Stipanetić čija utvrđena tražbina iznosi 233.217,72 Kn, a tražbina ovog vjerovnika ne prelazi dvije trećine vrijednosti svih utvrđenih tražbina koje iznose 2.997.595,57 Kn, a koja većina je potrebna da bi sud rješenjem odobrio sklapanje predstečjane nagodbe, to nisu ispunjene pretpostavke za sklapanje predstečajne nagodbe  propisane odredbom čl. 63. st.2. i čl. 66. st.9. ZOFPIPN-a.
 	 	Stoga je uz poziv na odredbu čl. 66. st. 10. ZOFIPIPN-a odlučeno kao u izreci rješenja. 

U Slavonskom Brodu, 25. srpnja 2016.  godine


                                                                                                                Sutkinja:
                                                                                                             Mirna Vujčić
                                                                                     

POUKA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu 
Republike Hrvatske Zagreb u roku od osam dana od dana objave rješenja 
na web-stranicama FINE s tim da rok počinje teći protekom osmog dana od 
dana objave. Žalba se podnosi putem ovoga suda u tri primjerka.




DNA:
1. Rješenje nepravomoćno
2. Rješenje objaviti na mrežnoj stranici e-Oglasna ploča sudova, te dostaviti:
· Financijskoj agenciji odmah uz popratni dopis i po pravomoćnosti
· dužniku

